ადამიანი-ობობა - ვიკიპედია

# ადამიანი-ობობა

### ვიკიპედიიდან

ადამიანი-ობობა, კომიქსის ყდიდან

ადამიანი-ობობა (ინგლ. Spider-man) — კომპანია ”მარველ”-ის კომიქსების სუპერგმირი. მისი პირველი შემქნელები იყვნენ სტენ ლი და სტივ დიტკო. 1962 წელს, პირველი გამოჩენისთანავე (კომიქსი Amazing Fantasy № 15) იგი იქცა ერთ-ერთ პოპულარულ სუპერგმირად.

მის გამოჩენამდე კომიქსების პერსონაჟი მოზარდები მხოლოდ სუპერგმირების დამხმარეებად გვევლინებოდნენ. სწორედ ამ სტერეოტიპების მსხვრებას ემსახურებოდა ”ადამიანი-ობობა”, რომლის გმირიც ადამიანებს 15 წლის ასაკიდან იცავდა.

კომიქსების ყველაზე პოპულარული სერია არის ”The Amazing Spider-Man” - იგი დღემდე გრძელდება. წლების განმავლობაში პიტერი ხან სკოლის მოსწავლე იყო, ხან - კოლეჯის სტუდენტი, ხან - მასწავლებელი, ხან - ”ახალი შურისმაძიებლების” გუნდის წევრი.

## [რედაქტირება] გამოცემების ისტორია

კომიქსი Amazing Fantasy № 15

1962 წელს, ფანტასტიური ოთხეულისა და სხვა სუპერგმირების წარმატების შემდეგ სტენ ლიმ, რედაქტორმა და სცენარისტმა, მოიგონა ახალი გმირი. მისი თქმით, ადამიანი-ობობის იდეა დაებადა იმიტომ, რომ მოზარდებს მოსწონთ კომიქსები და მას სურდა, რომ მთავარი გმირიც მოზარდი ყოფილიყო. თავის ავტობიოგრაფიაში ლიმ ახსენა, რომ მთავარი ბიძგი მისცა ბუზმა, რომელიც კედელზე დადიოდა. სტივ დიტკოს თქმით, ისტორია უფრო საინტერესოდ ვითარდებოდა - ”ადამიან-ობობამდე” პარკერს ”ადამიანი-ქორი” ერქვა, მაგრამ კონკურენტ კომპანიას, DC Comics უკვე ჰყავდა ანალოგიური გმირი. შემდეგი ვარიანტი იყო ”ადამიანი-ჭიანჭველა” და ”ადამიანი-ბზიკი”, მაგრამ სწორედ მაშინ, სტივ დიტკომ მოიგონა ”ადამიანი-ობობა”.

ლიმ მიაკითხა მარტინ გუდმენს, კომპანიიდან ”მარველი”, რათა პერსონაჟის შექმნაზე თანხმობა მიეღო. ერთ-ერთ ინტერვიუში მან ახსენა, რომ გუდმენი წინააღმდეგი იყო. საბოლოოდ, გუდმენმა ლის პერსონაჟის გამოყენების ნება დართო და პარკერის საცდელი გამოჩენა შედგა კომიქსში Amazing Fantasy № 15.

### [რედაქტირება] კომერციული წარმატება

კომიქსი The Amazing Spider-Man #23

ადამიან-ობობის გამოჩენიდან რამდენიმე თვის შემდეგ გუდმენი თავად დარწმუნდა, რომ ახალგაზრდობა დაინტერესებულია პერსონაჟით. სულ მალე ”ადამიანი-ობობა” იქცა ”მარველის” ყველაზე წარმატებულ გამოცემად, ხოლო მისი მთავარი პერსონაჟი - საკულტო გმირად. ერთ-ერთმა მკითხველმა ზუსტად ახსნა, თუ რატომ მოიპოვა მან ასეთი წარმატება - ”მას ბევრი უბედურება ატყდება, აქვს ბევრი ცხოვრებისეული პრობლემა. მოკლედ, ერთ-ერთი ჩვენგანია.”

1970-იან წლებში ”ადამიან-ობობას” კომიქსებმა შეცვალეს თავად კომიქსებში გაბატონებული კომიქსები - ანუ მოიხსნა აკრძალვა სხვადასხვა თემაზე, როგორიც, მაგალითად, იყო ნარკოტიკი. თუმცა, 1971 წლის სამი ნომერი დაეთმო პიტერ პარკერის მეგობარ ჰარი ოსბორნს, რომელიც ნარკოტიკებით იყო გატაცებული. ეს იყო სპეციალური შეკვეთა ნიქსონის სახელობის ჯანმრთელობის, კეთილდღეობისა და განათლების ცენტრიდან - კერძოდ, მათ სურდათ ”ანტინარკოტიკული” გამოცემების ხილვა.

## [რედაქტირება] კომიქსების სერიები

წარმატებული დებიუტი შემდეგ ისტორიებმა ადამიან-ობობაზე გადაინაცვლეს ცალკეულ გამოცემაში The Amazing Spider-Man (1963). 1972 წელს გამოჩნდა ახალი კომიქსი Marvel Team-Up. 1976 წელს დაიწყო შემდეგი სერია, რომელიც ეძღვნება მხოლოდ ადამიან-ობობას - Peter Parker, The Spectacular Spider-Man. მისი გამოცემა მიმდინარეობდა სხვა სერიების პარალელურად.

2007 წლისათვის უკვე გამოდიოდა: «The Amazing Spider-Man», «New Avengers» (Новые мстители), «The Sensational Spider-Man», «Friendly Neighborhood Spider-Man», «Spider-Man Family» და სხვა პარალელური და დამატებითი კომიქსები - «Spider-Man Loves Mary Jane», «Marvel Adventures Spider-Man» და «Marvel Adventures: The Avengers».

## [რედაქტირება] მოგონილი ბიოგრაფია

ორიგინალური ვერსიით, პიტერი უნიკალური ნიჭით დაჯილდოვებული ნიუ-იორკელი მოზარდი იყო. იგი იზრდებოდა ბიძიასთან და ბიცოლთან. ერთხელ მას უკბინა რადიოაქტიულმა ობობამ და პიტერის ორგანიზმმა დაიწყო გარდაქმნა. აღმოაჩინა რა საკუთარ თავში ობობისათვის დამახასიათებელი თვისებები (კედლებზე ცოცვა, აბლაბუდის ქსოვა), პიტერმა დაიწყო ბრძოლა ნიუ-იორკის კრიმინალურ სამყაროსთან. ერთხელ მან ვერ დაიჭირა ქურდი, რომელმაც მოგვიანებით მისი ბიძია ბენ პარკერი მოკლა. ასე რომ, პიტერს კიდევ ერთი საზრუნავი გაუჩნდა - უნდა ეპოვა ბენის მკვლელი. პარალელურად მან დაიწყო გაზეთ ”Daily Bugle”-ში მუშაობა, დაქირავებულ ფოტოგრაფად, რომელიც გამოცემას აწვდიდა ფოტოების სხვადასხვა კრიმინალური შემთხვევებიდან. სულ მალე მან აღმოაჩინა, რომ რთულია, ერთმანეთს შეუთავსო პირადი და სუპერგმირის ცხოვრება. მისმა მთავარმა მტერმა, მწვანე გობლინმა შეიტყო, რომ პიტერის საყვარელია გვენ სტეისი. მან მოკლა გვენი. სულიერი ტრავმის შემდეგ პიტერი დაქორწინდა მერი ჯეინ უოტსონზე, ხოლო გამოცემაში Civil War (#2, 2006) მთელ მსოფლიოს გამოუტყდა, თუ ვინ იყო სინამდვილეში.

## [რედაქტირება] შესაძლებლობები

ადამიან-ობობის კოსტიუმები

დასხივებული ობობის ნაკბენის შემდეგ პარკერის სხეული და ორგანიზმი შეიცვალა, შეიძინა ზეთვისებები. ორიგინალურ ისტორიებში (ლისა და დიტკოს ავტორობით) ადამიანი-ობობა დადის კედლებზე, ზეადამიანური ძალა აქვს, გააჩნია ”მეექვსე გრძნობა” (ობობის გრძნობა), რომელიც საშიშროების შესახებ დროულად აუწყებს. პიტერს გააჩნია წონასწორობის გრძნობა, არაჩვეულებრივი სისწრაფე და მოხერხებულობა. 2005 და 2006 წლის სიუჟეტებში იგი დამატებით თვისებებს იძენს - მაგალითად, ბიოლოგიური ქსელის გამოშვება მექანიკურის მაგივრად.

პიტერი მაღალი ინტელექტით დაჯილდოვებული ადამიანია, რომელიც კარგად ერკვევა ქიმიაში, ფიზიკაში და სხვა მეცნიერებებში. ფიზიკურად პიტერი ყველაზე განვითარებულია ”მარველის” გმირებიდან.

”მარველის” მთლიანი ისტორიის მანძილზე ადამიანმა ობობამ რამდენჯერმე შეიცვალა კოსტიუმი. თუმცა ყველაზე მეტად ცნობილი მისი ცნობილი კოსტიუმი - წითელ-ლურჯ ფერებში, შავ-თეთრი კოსტიუმი და ტექნოლოგიურად სრულყოფილი, რომელიც დამზადებულია ტონი სტარკის მიერ შექმნილი ჯავშნისგან.

## [რედაქტირება] მტრები

ადამიან-ობობას საკმაოდ ბევრი მტერი ჰყავს. ყველა მათგანი ცდილობს, გზიდან მოიშოროს პიტერი, რათა ბოროტი გეგმები განახორციელოს. მისი მტრებიდან ყველაზე ცნობილებია: მწვანე გობლინი, ექიმი რვაფეხა და ვენომი. აგრეთვე მტრებს შორის არიან: ხვლიკი, ქამელეონი, ჰობგობლინი, მონადირე კრეივენი, სკორპიონი, ქვიშის კაცი, რინო, მისტერიო, სვავი, ელექტრო, კარნაჟი, კინგპინი, შოკერი, ადამიანი-ჰიდრო და მორლანი. მათი წარმოშობა ან ევოლუცია დაკავშირებულია სხვადასხვა მეცნიერულ ექსპერიმენტთან და მათი უმრავლესობა ცხოველების დნმ-ის გამოყენებით შეიქმნა. დრო და დრო ისინი ერთ ჯგუფად ერთიანდებიან, რათა გაუმკლავდნენ ადამიან-ობობას.

## [რედაქტირება] დამატებითი გმირები

ადამიანი-ობობა, თავდაპირველი ჩანაფიქრით, იყო ჩვეულებრივი ადამიანი, რომელსაც არაჩვეულებრივი შესაძლებლობები გააჩნდა. ამიტომაც კომიქსებში აღწერილია მისი ყოველდღიური ცხოვრება, მეგობრები, ოჯახი და სასიყვარულო ურთიერთობები.

აი პიტერის ცხოვრებაში ყველაზე მნიშვნელოვანი ადამიანების სია:

- დეიდა მეი — პიტერ პარკერის საყვარელი დეიდა, რომელთანაც პიტერი იზრდებოდა მშობლების გარდაცვალების შემდეგ. მეუღლის, ბენ პარკერის გარდაცვალების შემდეგ, იგი პიტერის თითქმის ერთადერთი ნათესავია.
- გვენ სტეისი — პიტერის სკოლის მეგობარი-გოგონა, რომელსაც მწვანე გობლინ ჰკლავს.
- ბეტი ბრანტი — გაზეთის Daily Bugle (ქართულენოვან კომიქსში - დღის მაცნე) ჟურნალისტი გოგონა. იგი პიტერზე იყო შეყვარებული.
- ჯეი ჯეი ჯეიმსონი — გაზეთის Daily Bugle მეპატრონე. იგი ქირაობს პარკერს, რათა ფული გადაუხადოს ადამიან-ობობის ფოტოსურათებში. თავად ჯეიმსონს მუდმივად აკრიტიკებს ადამიან-ობობას და ცდილობს, მისი თავი ბოროტად გამოაჩინოს.
- ჯოზეფ ”რობი” რობერტსონი — გაზეთის Daily Bugle რედაქტორი, რომელსაც დიდი გავლენა აქვს ჯეიმსონზე. მან პრაქტიკულად, მამობა გაუწია პიტერს.
- მერი ჯეინ უოტსონი — თავდაპირველად იგი გვენ სტეისის კონკურენტი იყო. შემდგომში ოფიციალურად გახდა პიტერის მეუღლე.
- ფლეშ ტომპსონი — სკოლაში პიტერის მთავარი მტერი, რომელიც მის კარგ მეგობრად იქცა. ტვინის შერყევის გამო მას ამნეზია აქვს, რამაც ოდნავ შეცვალა მისი ფეთქებადი ხასიათი.
- ჰარი ოსბორნი — სკოლაში პიტერის საუკეთესო მეგობარი, რომელიც შემდგომში მწვანე გობლინად იქცა.
- შავი კატა — ფელიცია ჰარდი, გამოსწორებული ქურდი, რომელიც ერთხელ შეუყვარდა ადამიან-ობობას.

### [რედაქტირება] სხვა ვერსიები

აგრეთვე არსებობს ადამიან-ობობასთან დაკავშირებული სხვა გამოცემები, ფილმების, თამაშებისა თუ წიგნების სახით.

## [რედაქტირება] სხვა მატარებლები

თარგი:Main

## [რედაქტირება] თამაშები

თარგი:Main ადამიანი-ობობა იქცა მრავალი კომპიუტერული თამაშის გმირად

## [რედაქტირება] ტელევიზია

თარგი:Main გადაღებულია რამდენიმე კინო და მულტ სერიალი ადამიან-ობობას მონაწილეობით.

## [რედაქტირება] ტელევიზია

თარგი:Main ამ დროისათვის გადაღებულია სამი ფილმი ადამიან-ობობაზე. გადასაღებად მზადდება მეოთხე სერიაც. ყველა ფილმში პიტერ პარკერის როლი ითამაშა ტობი მაგუაიერმა.

## [რედაქტირება] ბიბლიოგრაფია

თარგი:Main ადამიანი-ობობა წარმოდგენილია მრავალ კომიქსში.

ადამიანი-ობობა
მედია
ანიმაციური სერიალის «ადამიანი ობობა» ეპიზოდები • კომიქსი «ადამიანი ობობა» • თამაშები ადამიან-ობობაზე • ადამიანი ობობა (ფილმების სერია)
პერსონაჟები
მთავარი პერსონაჟები | პიტერ პარკერი • მერი ჯეინ უოტსონი• ბენ პარკერი• მეი პარკერი
მეორეხარისხოვანი პერსონაჟები | ფელიცია ჰარპერი • ჯეი ჯეი ჯეიმსონი • ნორმან ოსბორნი • ჯორჯ სტეისი • ბეტი ბრანტი • ფლეშ ტომპსონი
ბოროტი გმირები
მწვანე გობლინი • მხეცი • ქვიშის კაცი • ექიმი რვაფეხა • სვავი • ამბალი • ჰობ-გობლინი • რინო • მისტერიო • ვენომი • შოკერი • კინგპინი • კარნეიჯი • ხვლიკი • ქამელეონი • მისტერიო • სკორპიონი
ფილმები
ადამიანი-ობობა (2002) • ადამიანი-ობობა 2 (2004)• ადამიანი-ობობა 3 (2007)

Retrieved from "http://ka.wikipedia.org../../../%E1%83%90/%E1%83%93/%E1%83%90/%E1%83%90%E1%83%93%E1%83%90%E1%83%9B%E1%83%98%E1%83%90%E1%83%9C%E1%83%98-%E1%83%9D%E1%83%91%E1%83%9D%E1%83%91%E1%83%90.html"

კატეგორიები: მარველი | კომიქსები | კომიქსების პერსონაჟები | ანიმაციური ფილმები

##### Views

- სტატია
- განხილვა
- მიმდინარე შესწორება

##### მონაწილეობა

- შესავალი
- ინფორმაცია
- დახმარება
- ფორუმი
- შეწირულობები

##### ძიება

##### სხვა ენებზე

- Български
- Català
- Česky
- Dansk
- Deutsch
- ދިވެހިބަސް
- English
- Español
- Esperanto
- Français
- Galego
- Hrvatski
- Bahasa Indonesia
- Íslenska
- Italiano
- עברית
- Lietuvių
- Magyar
- Bahasa Melayu
- Nederlands
- नेपाली
- 日本語
- ‪Norsk (bokmål)‬
- Occitan
- O'zbek
- Polski
- Português
- Русский
- Shqip
- Simple English
- Slovenčina
- Suomi
- Svenska
- ไทย
- Türkçe
- 粵語
- 中文